stanford-oval/wikipedia huggingface dataset:
Poison (שיר של ניקול שרזינגר)
הופעת השיר במצעדים

בעקבות הופעתה של שרזינגר בעונה השביעית של The X Factor, חברת המצעדים הרשמית הובילה את "Poison" כמועמדת למקום הראשון במצעד הסינגלים הבריטי. ואז ב-11 בדצמבר 2010 הסינגל עלה לראשונה למקום הראשון במצעדי הסינגלים והאלבומים הסקוטיים. בנוסף, "Poison" עשתה את הופעת הבכורה שלה במצעד הבריטי במקום השלישי עם מכירות של הסינגל בשבוע הראשון עם 67,425 עותקים, ובכך נכנסה בפעם הראשונה לעשירייה הפותחת במצעד הסינגלים בבריטניה כאמנית סולו. איגוד תעשיית ההקלטות הבריטי (BPI) הביא את השיר למעמד של כסף עבור 20,000 עותקים שנמכרו ממנו. באירלנד, השיר הגיע למקום השביעי, ובסלובקיה הוא הגיע למקום התשעה-עשר.
וידאו קליפ

הקליפ של "Poison" צולם במשך יום אחד במחסן ריק בלוס אנג'לס, כשג'וזף קהאן משמש כבמאי וריץ' אנד טון ככוריאוגרפים. הקליפ לשיר מציג את שרזינגר בתלבושת נינג'ה צמודת עור כשהיא רוקדת-נלחמת עם הרעים. הנושא של הגיבורים בקליפ הושווה לקליפ האחר בביומויו של קאהן "Toxic" של בריטני ספירס. הקליפ מתחיל על מדרכה בעיר שבה שרזינגר נכנסת לתא טלפון כשמספר גברים בחליפות שחורות עוברים ליד התא. כששרזינגר מתחילה להתפשט, הגברים עוצרים לבהות בה כשהיא מתחילה להוריד את המשקפיים ולנער את שערה לאחור. לאחר מכן, הקליפ עובר לשרזינגר לבושה בשמלה כשעוברת על פני ארבעה גברים שמנגבים את הרצפה לארון אספקה, לשם היא נכנסת ומופיעה שוב כעבור מספר רגעים, לבושה בחליפת גוף שחורה עם שכמייה. כשהפזמון מתחיל, המצב עובר במהירות הלוך ושוב משרזינגר בדמות הילדה הטובה שלה המוצגת נלחמת באסירים נמלטים לבושים בחליפות פסים (ומסכות של ביגל בויז) לשרזינגר בדמות הילדה הרעה שלה שנלחמת במשטרה. ככל שהשיר מתקדם, שרזינגר מוצגת במכונית במראה קלאסי ורוכבת על אופנוע של BMW עם רקע לבן ושחור מפוספס. לאחר מכן מוצגות מספר תמונות של דמות הילדה הרעה שלה לבדה בחדר עם שני אסירים. כשהגשר מתחיל, היא מוצגת באגו הילדה הטובה שלה עומדת ליד דוכן, מדברת עם קבוצת עיתונאים תוך שהיא מנופפת בידיה באוויר. כשהגשר מסתיים, היא מורידה את ידיה, מעיפה לאחור את כל הכתבים, ואז מתחילים לרקוד ולשאוב את זרועותיהם לשיר. הסרטון עובר לשרזינגר רוקדת עם השוטרים והאסירים לפני שהסתיים בכך שהיא מפוצצת את שני הגברים שהיו איתה בחדר והולכת משם. גיל קאופמן מ-MTV כינה את הקליפ "חמקמק" (slinky). רובי דאו מאיידולטור אמר "(אנחנו לא) היינו בטוחים בנוגע ל... "Poison" כשהגיח לראשונה. אבל עכשיו כשהשיר צויד במידת מה בנגיעה סטייליסטית עם הקליפ של ג'וזף קאהן, הוא מתחיל ליפול למקומו. הקליפ של "Poison" הוא זבל סופר לוהט בתקציב. אבל לתת לאנשים כל כך הרבה גילטי פלז'ר בארבע דקות זה פשוט לא יסולא בפז". במגזין הצרפתי Musique Mag אמרו כי "הסצנות משתנות, והלחימה נגד בריונים הופכת לכוריאוגרפיה מטורפת".
הופעות חיות

שרזינגר ביצעה בפעם הראשונה את "Poison" בהופעה חיה ב-28 בנובמבר 2010 במהלך השבוע השמיני לתוצאות של העונה השביעית של The X Factor. היא לבשה חליפת חתול אדומה ומעיל גשם ארוך בצבע שחור להופעה. ב-The Xtra Factor, בעקבות ההופעות החיות, לואיס וולש וסיימון קאוול שיבחו את ההופעה של שרזינגר, כשבהתאמה כינו אותה "אחת מהופעות האורח החיות הטובות ביותר שהיו לנו אי פעם" ו"אם אתה רוצה דוגמה איך אתה עושה את זה נכון. זו ניקול. זה היה מפוקס, הביצועים, השירה". ילנה גורגאן מ-Softpedia הסכימה לומר ששרזינגר עוררה התלהבות רבה מההופעה ה"נפיצה", וזיכתה אותה במחיאות כפיים סוערות מהשופטים והקהל. למחרת, היא שחזרה את ההופעה בתוכנית ארוחת הבוקר ב-ITV ה-Daybreak, לפני שהמשיכה למרכז הקניות Westfield London שם הופיעה במסכים חיים כדי לקדם את מותג הספורט ריבוק. היא נשארה בבריטניה עד ה-5 בדצמבר 2010 על מנת לקדם את השיר.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  אירופה | אירופה הוט 100 | 7 |  |
|  אירלנד | מצעד הסינגלים האירי | 7 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 3 |  |
|  חבר המדינות | טופ-היט | 127 |  |
|  סלובקיה | ČNS IFPI | 2 |  |
|  סקוטלנד | מצעד הסינגלים הסקוטי | 1 |  |
הערות שוליים

↑  ניקול שרזינגר, רדוואן, בילאל חאג'י, ביטגיק, איי ג'יי ג'וניור, קינדה חמיד
| ניקול שרזינגר |
| --- | --- | --- |
| דיסקוגרפיה • שירים • וידאוגרפיה | דיסקוגרפיה • שירים • וידאוגרפיה |  |
| אלבומי אולפן | Killer Love • Big Fat Lie |  |
| סינגלים | "Whatever U Like" • "Baby Love" • "Poison" • "Don't Hold Your Breath" • "Right There" • "Wet" • "Try with Me" • "Boomerang" • "Your Love" • "Run" • "On the Rocks" • "Bang" |  |
| השתתפות בסינגלים | "Coconut Tree" • "Come to Me" • "Heartbeat" • "Hotel Room Service" • "Jai Ho! (You Are My Destiny)" • "Lie About Us" • "Numba 1 (Tide Is High)" • "Scream" • "Fino all'estasi" |  |
| שירי צדקה | "We Are the World 25 for Haiti" • "Just Stand Up!" |  |
| סיבובי הופעות | The Killer Love Tour |  |
| ערכים קשורים | The Pussycat Dolls |  |
| --- | --- |
בקרת זהויות :  MusicBrainz work: 0004c438-5cae-336b-a706-0465a8869016
אליפות ארצות הברית הפתוחה 1937

| --- | --- |

אצטדיון מועדון הטניס וסט סייד
 ענף:  טניס 
 תקופת התחרות:  24 באוגוסט 1937 – 11 בספטמבר 1937 (19 ימים) 
 מספר תחרות:  57 
 עיר מארחת:  ניו יורק, בוסטון
 אצטדיון:  מועדון הטניס וסט סייד מועדון הקריקט לונגווד
 זוכה:  גברים - דון בדג' (ארצות הברית)   נשים - אניטה ליזאנה (צ'ילה)   זוגות גברים - גוטפריד פון קראם/הנר הנקל (גרמניה)   זוגות נשים - שרה פלפרי/אליס מרבל (ארצות הברית)   זוגות מעורבים - שרה פלפרי/דון בדג' (ארצות הברית)
 
 → אליפות ארצות הברית הפתוחה 1936 אליפות ארצות הברית הפתוחה 1938 ← 
 
אליפות ארצות הברית הפתוחה 1937 הייתה תחרות טניס שנערכה על מגרשי הדשא. תחרויות זוגות התקיימו במועדון הקריקט בפרברי בוסטון. הם החלו ב-24 באוגוסט והסתיימו ב-31 באוגוסט. תחרות הנשים ותחרות הגברים התקיימו במועדון הטניס וסט סייד שבניו יורק. הם החלו ב-2 בספטמבר והסתיימו ב-11 בספטמבר.
שרה פלפרי ודון בדג' זכו ב-2 תחרויות.
התחרות > תחרות הגברים

לתחרות זו נרשמו 84 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד) כדלקמן:
| --- | --- |
 דון בדג' (ארצות הברית ארצות הברית), ניצח בתחרות  בובי ריגס (ארצות הברית ארצות הברית), הודח בחצי הגמר  פרנק פרקר (ארצות הברית ארצות הברית), הודח בחצי הגמר  בריאן גרנט (ארצות הברית ארצות הברית), הודח ברבע הגמר  ג'ו הנט (ארצות הברית ארצות הברית), הודח ברבע הגמר  הל סרפס (ארצות הברית ארצות הברית), הודח בסיבוב הרביעי  ג'ון מקדיארמידר (ארצות הברית ארצות הברית), הודח בסיבוב השלישי  ג'ון ואן רין (ארצות הברית ארצות הברית), הודח ברבע הגמר:  גוטפריד פון קראם (גרמניה הנאצית גרמניה הנאצית), הפסיד במשחק הגמר  הנר הנקל (גרמניה הנאצית גרמניה הנאצית), הודח בסיבוב השני  ג'ירו יאמגישי (יפן יפן), הודח בסיבוב הרביעי  צ'רלז הייר (הממלכה המאוחדת הממלכה המאוחדת), הודח ברבע הגמר  איבון פטרה (צרפת צרפת), הודח בסיבוב הרביעי  פוניטרו נקאנו (יפן יפן), הודח בסיבוב הרביעי  הידאו נישימורה (יפן יפן), הודח בסיבוב השני  ז'אק בריניון (צרפת צרפת), הודח בסיבוב השני
מנצח אליפות 1936 פרד פרי מבריטניה לא השתתף בתחרות. במשחק הגמר דון בדג' (ארצות הברית) שיחק נגד גוטפריד פון קראם (גרמניה) וניצח ב-5 מערכות. באותה שנה הוא ניצח גם באליפות וימבלדון.
התחרות > תחרות הנשים

בתחרות הנשים השתתפו מספר טניסאיות שחולקו ל-4 בתים. 16 הטניסאיות החזקות קיבלו דירוג (לטניסאים אמריקאים וטניסאים זרים בנפרד) כדלקמן:
| --- | --- |
 אליס מרבל (ארצות הברית ארצות הברית), מנצחת תחרות 1936, הודחה ברבע הגמר  הלן ג'ייקובס (ארצות הברית ארצות הברית), מנצחת תחרויות 1935-1932, הודחה בחצי הגמר  שרה פלפרי (ארצות הברית ארצות הברית), הודחה בסיבוב הראשון  מרג'ורי ואן רין (ארצות הברית ארצות הברית), הודחה ברבע הגמר  גרייסין וילר (ארצות הברית ארצות הברית), הודחה בסיבוב השלישי  דורותי בנדי (ארצות הברית ארצות הברית), הודחה בחצי הגמר  קרולין בבקוק (ארצות הברית ארצות הברית), הודחה בסיבוב השלישי  הלן פדרסן (ארצות הברית ארצות הברית), הודחה בסיבוב הראשון:  ידוויגה אנדז'ייובסקה (פולין פולין), הפסידה בגמר  אניטה ליזאנה (צ'ילה צ'ילה), ניצחה בתחרות  קיי סטאמרס (הממלכה המאוחדת הממלכה המאוחדת), הודחה ברבע הגמר  מרי הורן (גרמניה הנאצית גרמניה הנאצית), הודחה בסיבוב השלישי  מרי הרדוויק (הממלכה המאוחדת הממלכה המאוחדת), הודחה ברבע הגמר  סיבליה הנרוטין (צרפת צרפת), הודחה בסיבוב הראשון  פרדה ג'יימס (הממלכה המאוחדת הממלכה המאוחדת), הודחה בסיבוב השלישי  מרגו למב (הממלכה המאוחדת הממלכה המאוחדת), הודחה בסיבוב השלישי
מנצחת תחרות 1936 אליס מרבל הודחה ברבע הגמר. במשחק הגמר אניטה ליזאנה (צ'ילה) שיחקה נגד ידוויגה אנדז'ייובסקה מפולין וניצחה ב-2 מערכות.
התחרות > תחרות זוגות גברים

בתחרות השתתפו מספר זוגות. במשחק הגמר גוטפריד פון קראם/הנר הנקל (גרמניה הנאצית) שיחקו נגד מנצחי תחרות 1936 דון בדג'/ג'י מקו (ארצות הברית) וניצחו אותם ב-3 מערכות.
התחרות > תחרות זוגות נשים

בתחרות השתתפו 27 זוגות. מספר זוגות זכו בדירוג נפרד למשתתפות אמריקאיות ומתתפות זרות.
| --- | --- |
 קרולין בבקוק/מרג'ורי ואן רין (ארצות הברית ארצות הברית), מנצחות תחרות 1936, הפסידו במשחק הגמר   אליס מרבל/שרה פלפרי (ארצות הברית ארצות הברית), ניצחו בתחרות:  פרדה ג'יימס/קיי סטמרס (הממלכה המאוחדת הממלכה המאוחדת), הודחו בחצי הגמר  אוולין דירמן/ג'ואן אינגרם (הממלכה המאוחדת הממלכה המאוחדת), הודחו בחצי הגמר
במשחק הגמר אליס מרבל/שרה פלפרי (ארצות הברית) שיחקו נגד זוג אמריקאי נוסף קרולין בבקוק/מרג'ורי גלדמן רין שהיו מנצחי תחרות 1936 וניצחו אותם ב-2 מערכות. לשרה פלפרי זה היה הניצחון החמישי בתחרות.
התחרות > תחרות זוגות מעורבים

בתחרות השתתפו 45 זוגות. במשחק הגמר שרה פלפרי/דון בדג' (ארצות הברית) שיחקו נגד סילבי יונג הנרוטין/איבון פטרה (צרפת) וניצחו אותם ב-3 מערכות.
הערות שוליים

↑  מיקום תחרויות
דון בדג', מנצח תחרות הגברים
אניטה ליזאנה, מנצחת תחרות הנשים
אלכסנדר אורלובסקי

| --- | --- |

 לידה:  9 במרץ 1777 ורשה, האיחוד הפולני-ליטאי 
 פטירה:  13 במרץ 1832 (בגיל 55) סנקט פטרבורג, האימפריה הרוסית 
 מקום קבורה:  סנקט פטרבורג 
 תחום יצירה:  ציור, איור, גרפיקה 
 
אלכסנדר אורלובסקי(בפולנית: Aleksander Orłowski; ‏9 במרץ 1777 – 13 במרץ 1832) היה מאייר, צייר, גרפיקאי פולני.
קורות חיים

הוא נולד למשפחת אצולה ענייה, שעברה מוורשה לשדלצה, שם החל אביו לנהל פונדק מקומי. הוא כבש את תשומת ליבה של הפטרונית איזבלה צ'ארטורסקה בציורים שיצר על קירות הפונדק. היא מימנה את לימודיו. הוא למד עשר שנים אצל ז'אן פייר נורבלין, צייר צרפתי שקיבל אזרחות פולנית. בשנת 1793 הצטרף אלכסנדר לצבא. הוא השתתף במרד קושצ'יושקו , וחזר פצוע לוורשה להמשך לימודים. בסביבות 1799 הוא פגש את הנסיך יוזף פוניאטובסקי והחל לבקר בארמונו.
בשנת 1802 יצא לליטא, ולאחר מכן נסע לסנט פטרבורג. שם הוא הפך לצייר החצר של הנסיך קונסטנטין. הנסיך סיפק לו דירה בארמון השיש ומשכורת קבועה. אורלובסקי התחייב ליצור ציור אחד בחודש עבור החצר הצארית
בסנט פטרבורג היה אורח תדיר בביתה של מריה שימנובסקה, ושמר על קשרים עם אדם מיצקיביץ'. בנוסף ללהעדפת נושאי הרומנטיקה בציור, הוא הוקסם גם מהאוריינטליזם. הוא צייר דמויות בתלבושות צ'רקסיות, גאורגיות ופרסיות, שאותם אסף וגם לבש.
בשנת 1809, הוא קיבל את תפקיד באקדמיה לאמנויות יפות בסנט פטרבורג.משנת 1816, הוא היה הצייר הראשון ברוסיה שהשתמש בליטוגרפיה.
לאחר שניקולאי הראשון עלה לכס המלכות ברוסיה, נאלץ אורלובסקי לוותר על כל תפקידיו ועל דירתו בארמון השיש. הוא עבר עם אשתו וילדיו לפאתי סנט פטרבורג. מצבו הבריאותי של האמן הלך והידרדר, והצאר לא הסכים לתת לו לצאת לטיפול מחוץ לרוסיה.
הוא נפטר ונקבר בחלק הלותרני של בית הקברות בסנט פטרבורג.
קורות חיים > יצירה

הוא צייר ציורי שמן, אבל העדיף צבעי מים וגואש. כמו כן רשם בעט, גיר, עיפרון. תחת פיקוחו של נורבלין, הוא יצר דיוקנאות וסצנות של חיי העם הפולני ומעמדות חברתיים שונים. הוא גם היה צייר מיניאטורות וגרפיקאי.
ב-1815, לבקשת הנסיך קונסטנטין, הוא עיצב מדים לצבא ממלכת פולין. ב-1819 הוא פיקח על עבודת האקדמיה לאמנויות בעיצוב מדים לצבא הצאר. במהלך שהותו בסנט פטרסבורג יצר מאות יצירות של סצנות מלחמה, וכן נופים, מנהגים עממיים, ארכיטקטורה.
הוא חרג מהנורמות של הציור האקדמי. הוא היה תומך של חופש יצירתי, שבזכותו זכו ציוריו לזהות של אוניברסליות אמנותית. הוא הכניס אלמנטים של רומנטיקה לאמנות הרוסית. הוא הקדים כרונולוגית הכנסת מוטיבים ימיים בציוריו. הוא היה מוקסם מהמזרחיות. משודדי הרים, מהקוזקים, ומהעמים הפרסים, הצ'רקסים, קירגיזים, ועמי ערבות אחרים. הם הופיעו לעיתים קרובות בציוריו. הוא קיבל השראה מהיופי ומהתלבושות האקזוטיות שלהם. הוא השתמש בטכניקת תאורת לילה המזכירה את רמברנדט.
לאחר 1816 עסק אורלובסקי גם בגרפיקה, הוא שיחזר יצירות רבות בליטוגרפיות משלו, עליהן השיג הגנת זכויות יוצרים ב-1827. הוא פרסם תחריטים כאלבומים.
הוא שיחזר סצנות מחיי הכפר הרוסי, ומחיי העם הרוסי. הוא התייחס גם למוטיבים עירוניים ולסצנות רחוב של סנט פטרסבורג, בעלי מלאכה ופועלים. לצידם הוא הנציח אריסטוקרטים, אנשי צבא, ציירים, אדריכלים ואחרים.
ציוריו של אורלובסקי נמצאים בעיקר באנגליה, רוסיה ופולין. בעיקר במוזיאון הארמיטאז' בסנט פטרסבורג ובגלריה טרטיקוב במוסקבה.
הערות שוליים

↑  Ignacy Witz, Polscy malarze, polskie obrazy, Warszawa 1970, s. 38
↑  Bogusław Mucha, Artyści polscy w nowożytnej Rosji, Łódź 1994, s. 80
↑  Artur Kijas, Polacy w Rosji od XVII wieku do 1917 roku. Słownik biograficzny., Poznań 2000, s. 248
↑  Bogusław Mucha, Artyści polscy w nowożytnej Rosji., Łódź 1994, s. 84
↑  Bogusław Mucha, Artyści polscy w nowożytnej Rosji., Łódź 1994, s. 87
↑  Bogusław Mucha, Artyści polscy w nowożytnej Rosji., Łódź 1994, s. 89
↑  Bogusław Mucha, Artyści polscy w nowożytnej Rosji., Łódź 1994, s. 81
↑  Bogusław Mucha, Artyści polscy w nowożytnej Rosji., Łódź 1994, s. 83–84
↑  Bogusław Mucha, Artyści polscy w nowożytnej Rosji, Łódź 1994, s. 85–86
| --- | --- |
בקרת זהויות :  NLI: 987007306630105171  PLWABN: 9810625544305606  BnF: cb149635985 (data)  CiNii: DA0945632X  GND: 123888808  ISNI: 0000 0001 0982 0820  LCCN: n88646466  LNB: 000288053  NKC: js2016911802  RKD: 60949  SNAC: w6058n2b  SUDOC: 095687270  ULAN: 500000044  VIAF: 66736959   WorldCat (עם VIAF): 66736959 
תמונת קרב
קרגיזים
פומונה

| --- | --- |

 תרבות:  דת רומא העתיקה 
 בן או בת זוג:  Vertumnus 
 
פומונה (בלטינית: Pomona) הייתה אלת השפע והפירות בדת ובמיתולוגיה הרומית. שמה בא מהמילה הלטינית pomum, "פרי", במיוחד פרי בוסתן.
במיתולוגיה

פומונה היא נימפת עץ. במיתוס שסיפר אובידיוס, היא בזה לאהבתם של אלי החורש סילבנוס ופיקוס, אך נישאה לוורטומנוס לאחר שהונה אותה, מחופש לאישה זקנה. היא וורטומנוס חלקו פסטיבל שנערך ב-13 באוגוסט. הפְלַמֶן (אנ') שלה נקרא "פלמן פומונאליס". חורשה המקודשת לפומונה - "פומונל" - נמצאת לא הרחק מאוסטיה, הנמל העתיק של רומא.
פומונה הייתה אלת עצי הפרי, הגנים והמטעים. היא אחראית לשפע ולפריון של עצי הפרי על ידי טיפול בעצים, גיזום והרכבה. שלא כמו אלות ואלים רומיים רבים אחרים, אין לה מקבילה יוונית, אם כי היא מזוהה בדרך כלל עם דמטר. היא משגיחת ומגינה על עצי פרי ודואגת לטיפוחם. היא לא הייתה קשורה למעשה לקציר הפירות עצמו, אלא לפריחה של עצי הפרי. בתיאורים אמנותיים היא מוצגת בדרך כלל עם מגש פירות או שפע של שפע.
אזכורים של השם פומונה

העיר פומונה במחוז לוס אנג'לס, קליפורניה נקראת על שם האלה.
בשנת 2003 התגלה תת-מין של דבורת דבש Apis mellifera, נקרא על שם פומונה משום שהתגלה באזור בו גדל "האב הקדמון" של זני תפוחי עץ מבויתים, המואבקים בדרך כלל על ידי דבורי דבש, בקנה מידה מסחרי.
גלריה

ניקולא פושה, "פומונה", 1700 לערך
רובנס, "ורטומנוס ופומונה"
לנס, "פומונה, אלת הפרדסים"
הערות שוליים

↑  de Vaan, Michiel (2008). Etymological Dictionary of Latin and the other Italic Languages. Leiden, Boston. ISBN 9789004167971, 479
↑  Duckworth, George E (1976). "Pompona". Collier's Encyclopedia. Vol. 19. Macmillan Educational Corporation. p. 232
↑  Matthew Gumpert, Grafting Helen: The Abduction of the Classical Past, University of Wisconsin Press, 2001, p. 69
↑  Pomona, California City Information - ePodunk, web.archive.org, ‏2013-02-01
↑  Walter Sheppard, Marina Meixner, [https://hal.science/hal-00891797/file/hal-00891797.pdf#page=372 Apis mellifera pomonella, a new honey bee subspecies
from Central Asia] (עמ' 372), hal.science, ‏2003
| --- | --- |
בקרת זהויות :  NLI: 987011052466205171  BnF: cb149241169 (data)  GND: 122641248  LCCN: no2021007020  SUDOC: 14528610X  VIAF: 8274261   WorldCat (עם VIAF): 8274261
ATRADE

| --- | --- |

 נתונים כלליים
 סוג:  חברה פרטית
 מייסדים:  עמנואל קרוניץ ונגב נוסצקי
 תקופת הפעילות:  2006–הווה (כ־19 שנים)
 חברת אם:  AvaTrade
 מיקום המטה:  הרצליה, ישראל
 ענפי תעשייה:  שירותים פיננסיים
 מוצרים עיקריים:  מסחר ב-CFD, מסחר בחוזה הפרשים
 יו"ר:  יהושע אברמוביץ'
 מנכ"ל:  אילי קליימן
  
 https://www.atrade.co.il/
 
אייטרייד (ATRADE) בע"מ היא חברת פינטק ישראלית אשר מאפשרת מסחר בכלים פיננסים באמצעות חוזי הפרשים, אשר הבולט ביניהם הוא מסחר פורקס.
פעילות החברה

החברה הוקמה בשנת 2006 על ידי עמנואל קרוניץ ונגב נוסצקי, אשר הקימו במקביל את קבוצת AvaTrade באירלנד. ATRADE החלה את פעילותה כזירת מסחר פורקס. נוסצקי, אחד ממייסדיה, עבד לפני הקמתה עבור חברת ההימורים אמפייר אונליין. פורקס הוא תחום שנוי במחלוקת אשר מעורר השוואה לקזינו והימורים.
בשנת 2014 נתבעה ATRADE על ידי משקיע שביצע בתחילת 2010 פעולות השקעה ומט"ח באמצעות פלטפורמת המסחר שלה, בטענה כי החברה פעלה בניגוד עניינים משום שרווח שלה שיקף הפסד של המשקיע. חברת ATRADE פועלת כצד נגדי לעסקאות מול הסוחר, ולכן היא המוכרת כשהסוחר קונה, והיא הקונה כשהסוחר מוכר. בית המשפט מצא שאין ניגוד עניינים בין ATRADE ללקוחותיה, וקבע כי "לא ניתן לקבוע כי המודל העסקי של אווא מבוסס על הפסדי הלקוחות, ולא ניתן גם לקבוע כי לאווא היה אינטרס שהתובע, או כל לקוח מסוים אחר, יפסיד כסף ביחס לעסקה מסוימת".
בשנת 2015 חברת ההימורים פלייטק התכוונה לרכוש את אוואטרייד, אבל עקב קשיים רגולטורים העסקה בוטלה. מנכ"ל פלייטק אמר כי "גילינו שמסחר באופציות דומה לגיימינג" [הימורים], וכי החברה מעוניינת להיכנס לתחום הפורקס.
ב-30 באוקטובר 2016 קיבלה ATRADE רישיון לניהול זירת סוחר בישראל. זירת סוחר היא מערכת ממוחשבת המאפשרת מסחר מקוון על הפרשי מחירים במגוון מכשירים פיננסיים שונים, בין השאר, צמודי מט"ח (FOREX) וסחורות שונות. ATRADE מספקת שירותי מסחר ומפעילה פלטפורמות מסחר ממוחשבות, המאפשרת למשקיעים לסחור במכשירים פיננסיים מסוג חוזי הפרשים באפיקים פיננסים מסוג סחורות, מדדים, מט"ח, מניות ואיגרות חוב.
משנת 2018 משמשת החברה כשותפה עסקית למועדון הכדורגל של מכבי תל אביב.
הערות שוליים

↑  שי אספריל, פורקס טדי, באתר כלכליסט, 22 בדצמבר 2011
↑   אורי תומר, חוקי - אבל מסוכן: מי יישאר בזירה אחרי חיסול האופציות הבינאריות?, באתר TheMarker‏, 4 ביולי 2017
↑  רונית מורגנשטרן, ‏"פורקס זה הדבר הכי קרוב לקזינו", באתר ‏מאקו‏, 22 ביולי 2016
↑   אפרת נוימן, ביהמ"ש: המודל העסקי של חברת הפורקס ATRADE לא מבוסס על הפסדי הלקוחות, באתר TheMarker‏, 2 ביולי 2014
↑  Teddy Sagi's Playtech drops AvaTrade acquisition, ‏December 13, 2015
↑  ניר צליק, מנכ"ל פלייטק: "גילינו שמסחר באופציות דומה לגיימינג", באתר כלכליסט, 19 ביולי 2015
↑  זירות סוחר, באתר הרשות לניירות ערך
↑  רון שטיין, ‏רשות ני"ע אישרה זירת סוחר שישית: קולמקס, באתר גלובס, 7 בנובמבר 2016
↑  שותפים עסקיים, באתר מכבי תל אביב
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ATRADE".
ארכיטקטורה רב-שכבתית

בהנדסת תוכנה, ארכיטקטורה רב-שכבתית או ארכיטקטורת n-שכבות (באנגלית: multi-tier architecture או n-tier architecture) היא ארכיטקטורת שרת–לקוח שבה הפרזנטציה (הצגה), עיבוד היישום, וניהול הנתונים (data) הם תהליכים נפרדים מבחינה לוגית. לדוגמה, יישום המשתמש בתווכה לצורך טיפול בהעברת נתונים בין משתמש למסד נתונים, יעבוד בארכיטקטורה רב-שכבתית. השימוש הנפוץ ביותר בארכיטקטורה רב-שכבתית הוא בצורה של ארכיטקטורת שלוש שכבות (three-tier architecture).
ארכיטקטורת n-שכבות מספקת למפתחים מודל ליצירת יישומים גמישים וניתנים לשימוש חוזר. על ידי פירוק היישום לשכבות, כאשר רוצים להכניס שינוי כלשהו בתוכנה, על המפתחים לשנות או להוסיף רק שכבה מסוימת, במקום לשכתב את כל התוכנה מחדש. במודל כזה צריכה להיות שכבת פרזנטציה (ממשק משתמש), שכבה עסקית או שכבת גישה לנתונים, ושכבת נתונים.
באנגלית, כאשר עוסקים בנושא זה משתמשים לסירוגין במושגים layer (שכבה) ו-tier (נדבך). עם זאת, יש הטוענים כי אכן קיים הבדל בין המושגים בהקשר הנ"ל: "שכבה" היא מכניזם ליצירת מבנה לוגי עבור האלמנטים שמרכיבים את התוכנה, ואילו "נדבך" הוא מכניזם ליצירת המבנה הפיזי עבור תשתית המערכת.
ארכיטקטורת שלוש שכבות

מודל שלוש השכבות היא ארכיטקטורת שרת–לקוח שבה ממשק המשתמש, הלוגיקה העסקית של היישום והגישה אל הנתונים מפותחים ומתוחזקים כמודולים נפרדים, בדרך כלל על גבי פלטפורמות שונות. מודל שלוש השכבות היא ארכיטקטורת תוכנה ותבנית עיצוב.
מלבד היתרונות הרגילים של תוכנה מודולרית בעלת ממשקים מוגדרים היטב, ארכיטקטורת שלוש השכבות מאפשרת גם החלפה או שדרוג של כל אחת מהשכבות באופן בלתי תלוי בשכבות האחרות, בהתאם לדרישות או לשינויים בטכנולוגיה. לדוגמה, החלפת מערכת ההפעלה בשכבת התצוגה תשפיע רק על הקוד של ממשק המשתמש.
בדרך כלל ממשק המשתמש רץ על גבי מחשב אישי או תחנת עבודה, ועושה שימוש בממשק משתמש גרפי סטנדרטי. עיבוד הלוגיקה העסקית של היישום יכול להתבצע על גבי מודול אחד או יותר שרצים על גבי תחנת עבודה או שרת יישומים. מערכת לניהול מסד נתונים טבלאי (RDBMS) על גבי שרת מסד נתונים (database server) או מחשב מרכזי, מכילה את הנתונים ואת הלוגיקה לאחסון הנתונים. השכבה האמצעית (שכבת עיבוד הנתונים) יכולה להיות מורכבת ממספר שכבות בעצמה, ובמקרה כזה הארכיטקטורה הכוללת נקראת "ארכיטקטורת n-שכבות").
ארכיטקטורת שלוש שכבות מורכבת מהשכבות הבאות:
שכבת תצוגה (presentation tier)

זוהי השכבה העליונה של היישום. שכבת התצוגה מציגה מידע הקשור לשירותים כדוגמת דפדוף בין מוצרים, מידע אודות הקנייה ותוכן עגלת הקניות. השכבה מתקשרת עם שכבות אחרות באמצעות העברת פלט התוצאות לדפדפן או לתוכנת לקוח אחרת, ולכל יתר השכבות ברשת.
שכבת היישום (application tier)

נקראת גם "שכבת הלוגיקה העסקית", "שכבת הגישה לנתונים" או "השכבה האמצעית". שכבה זו שולטת בפונקציונליות של היישום על ידי ביצוע עיבוד הנתונים הפרטני.
שכבת הנתונים (data tier)

שכבה זו מורכבת משרת מסד נתונים אחד או יותר. מכאן המידע נשלף ומאוחסן. שכבה זו שומרת על הנתונים עצמאיים ובלתי תלויים בשרתי היישומים ובלוגיקה העסקית. אחסון הנתונים בשכבה נפרדת משפר גם את הסילומיות והביצועים של היישום.
ארכיטקטורת שלוש שכבות > השוואה עם מודל ה-MVC

ממבט ראשון, מודל שלוש השכבות נראה דומה לתבנית העיצוב Model-View-Controller. עם זאת, מבחינה טופולוגית הם שונים. כלל יסוד בארכיטקטורת שלוש השכבות הוא שהלקוח לעולם אינו מתקשר ישירות עם שכבת הנתונים; במודל שלוש השכבות כל התקשורת חייבת לעבור דרך השכבה האמצעית, ולכן מבחינה רעיונית, ארכיטקטורת שלוש השכבות היא ליניארית. לעומת זאת, ארכיטקטורת MVC היא משולשת: המבט (view) שולח עדכונים לבקר (controller), הבקר מעדכן את המודל (model), והמבט מתעדכן ישירות מהמודל.
מנקודת מבט היסטורית, ארכיטקטורת שלוש השכבות התפתחה בשנות ה-90 של המאה ה-20 מתצפיות על מערכות מבוזרות (כגון יישומי ווב), שבהן שכבות הלקוח, התווכה והנתונים רצו על גבי פלטפורמות נפרדות פיזית. לעומת זאת, מודל ה-MVC פותח עשור קודם לכן (עבודה ב-Xerox PARC  בשנות ה-70 המאוחרות ותחילת שנות ה-80 של המאה ה-20), והפיתוח התבסס על תצפיות על יישומים שרצו על גבי תחנת עבודה גרפית יחידה. תבנית ה-MVC יושמה ליישומים מבוזרים בשלב מאוחר יותר בהיסטוריה שלה.
ארכיטקטורת שלוש שכבות > שימוש בפיתוח ווב

בתחום פיתוח הווב (web development), ארכיטקטורת שלוש השכבות משמשת באתרי אינטרנט, בדרך כלל באתרי מסחר אלקטרוני הנבנים בשלוש שכבות:
שרת רשת קדמי מגיש תוכן סטאטי ואולי גם תוכן דינמי שנשמר מראש (cached). ביישומי ווב, הקצה הקדמי (front-end) הוא התוכן שמפורש ומוצג על ידי הדפדפן. התוכן יכול להיות סטאטי או תוכן שנוצר באופן דינמי.
שרת יישומים (application server) דינמי שנמצא באמצע, ותפקידו לעבד נתונים וליצור תוכן. דוגמאות לכך הן פלטפורמות כמו: Ruby on Rails, Java Enterprise Edition, ASP.NET, PHP, ColdFusion.
שרת מסד נתונים אחורי (back-end), המורכב ממסד נתונים ותוכנה לניהול מסד נתונים טבלאי (RDBMS), מספק את הגישה אל הנתונים.
ארכיטקטורת שלוש שכבות > שיקולים נוספים

העברת הנתונים בין השכבות היא חלק מהארכיטקטורה. לצורך כך יכול להיות שיהיה שימוש באחד או יותר מהפרוטוקולים הבאים:
SNMP, CORBA, Java RMI, .NET Remoting, Windows Communication Foundation, sockets, UDP, Web services
או פרוטוקול סטנדרטי או קנייני אחר. לעיתים קרובות משתמשים בתווכה כדי לחבר בין השכבות הנפרדות. השכבות הנפרדות לעיתים קרובות רצות על גבי שרתים פיזיים נפרדים, וכל שכבה יכולה בעצמה לרוץ על גבי אשכול מחשבים.
ראו גם

שרת יישומים
שרת–לקוח
לוגיקה עסקית
יישום ווב
סכמה של תוכנה בארכיטקטורת שלוש שכבות
רדגייט

| --- | --- |


 נתונים כלליים
 תקופת הפעילות:  1999–הווה (כ־26 שנים) 
 מיקום המטה:  קיימברידג' 
 ענפי תעשייה:  טכנולוגיית מידע 
  
 www.red-gate.com
 
רדגייט תוכנה (באנגלית: Redgate Software) היא חברת תוכנה עם משרדים ראשיים בקיימברידג', אנגליה. היא מפתחת כלים עבור מפתחי אפליקציות ומסדי נתונים ולאנשי ניהול טכנולוגי בתחומי ה-IT וה DBA. החברה מנהלת ומתחזקת אתרי קהילות מפתחים ומומחים, המפורסמים שבהם SQL Server Central ו-Simple Talk. היא מארגנת אירועים כגון SQL בעיר.
מוצרי רדגייט מתמחים בניהול מסדי נתונים, כלים עבור SQL Server, Oracle, MySQL ו-Azure של מיקרוסופט. היא גם מייצרת כלי למפתחים מתקדמים בטכנולוגיית NET Framework. כגון SmartAssembly ו-Net Reflector.
הערות שוליים

↑  "Red Gate Software announce launch of new website". Telecomworldwire. 29 באפריל 2005. נבדק ב-2008-10-01. {{cite news}}:  (עזרה)
↑  Kanjilal, Joydip (2015-09-29). "Protect your assemblies using obfuscation". InfoWorld.
↑  Kunk, Joe (2010-06-23). "Experiencing C# from a VB Developer's Perspective". Visual Studio Magazine.
| --- | --- |
בקרת זהויות :  LCCN: nb2011007422  VIAF: 169417807   WorldCat (עם VIAF): 169417807